2. ปัจจัยความเสี่ยง

ในการดำเนินธุรกิจโดยทั่วไป ความเสี่ยงในการดำเนินงานเป็นสิ่งหนึ่งที่ไม่สามารถหลีกเลี่ยง
ที่ผ่านมา บริษัทให้ความสำคัญในการป้องกันความเสียหายที่อาจจะเกิดขึ้น
โดยมีการประชุมเชิงปฏิบัติการระหว่างหน่วยงานที่เกี่ยวข้องและฝ่ายบริหารเพื่อควบคุมความเสี่ยงให้อยู่ในระดับที่สามารถยอมรับได้

ปัจจัยความเสี่ยงจากภายนอก

-   ความเสี่ยงเนื่องจากการเปลี่ยนแปลงทางเทคโนโลยี

เทคโนโลยี ถือได้ว่าเป็นปัจจัยหลักที่ส่งผลกระทบทั้งด้านลบ และด้านบวก
ซึ่งสร้างความเสี่ยงในด้านการลงทุนให้กับบริษัท กล่าวคือ การที่มีโลกปัจจุบันมีเทคโนโลยีใหม่ ๆ
เกิดขึ้นเสมออย่างสม่ำเสมอจึงทำให้การลงทุนต่าง ๆ
ของบริษัทมีความเสี่ยงว่าจะสามารถได้รับเม็ดเงินกลับจากการลงทุนคุ้มค่าหรือไม่
ทั้งนี้แนวทางในการปรับลดความเสี่ยงคือการหารายรับที่แน่นอนและมีความเสี่ยงน้อยจากการเปลี่ยนแปลงทางเทคโนโลยี่
และเน้นการทำสัญญาระยะสั้นโดยเฉพาะสัญญาที่เกี่ยวกับเทคโนโลยี เพราะเมื่อเทคโนโลยีพัฒนาไป
ในอนาคตราคาอาจจะลดลงตามไปด้วย

-   ความเสี่ยงทางด้านการเมือง

เนื่องจากธุรกิจส่วนใหญ่ที่บริษัทดำเนินกิจการอยู่นั้น ถือได้ว่าเป็นธุรกิจสื่อ ทำให้การเผยแพร่ข่าวสาร
เนื้อหา หรือข้อมูลใด ๆ ก็ตามต้องไม่ให้มีผลกระทบด้านการเมือง
โดยความเสี่ยงที่เกิดขึ้นจากการเผยแพร่ข่าวสาร เนื้อหา หรือข้อมูลใด ๆ
รวมทั้งการไม่เป็นกลางในทางการเมืองอาจจะส่งผลกระทบต่อการดำเนินธุรกิจของบริษัทได้ในอนาคต
โดยการป้องกันความเสี่ยงดังกล่าวบริษัทได้มีการวางกรอบนโยบายอย่างชัดเจนที่จะไม่ยุ่งเกี่ยวกับการเมือง
หรือเกี่ยวข้องกับด้านการเมือง และรวมถึงการเลือกพันธมิตรทางธุรกิจต่างๆ
ที่เหมาะสมกับการดำเนินธุรกิจของบริษัท

-   ความเสี่ยงจากภัยธรรมชาติ

ในรอบปีที่ผ่านมาได้เกิดภัยธรรมชาติขึ้น โดยเฉพาะอุทกภัย ซึ่งได้สร้างความเสียหายให้กับบริษัท
อย่างมีนัยสำคัญ ถึงแม้ว่าสถานที่ตั้งของบริษัทจะไม่อยู่ในเขตที่ประสบอุทกภัยก็ตาม
แต่ก็ทำให้บริษัทสูญเสียรายได้จากการสนับสนุนรายการ ของคู่ค้าต่าง ๆ ของบริษัท
และรวมถึงบริษัทต้องจัดเตรียมค่าใช้จ่ายสำหรับการป้องกันอุทกภัยในครั้งนี้
รวมถึงการที่พนักงานส่วนใหญ่ของบริษัทไม่สามารถมาทำงานได้ตามปกติ
ซึ่งภัยธรรมชาติที่เกิดขึ้นถือเป็นเหตุสุดวิสัยที่บริษัทจะยับยั้งไม่ให้เกิดขึ้นได้
อย่างไรก็ตามบริษัทสามารถที่จะลดความสูญเสียอันจะเกิดจากการแบกภาระต้นทุนที่เกิดขึ้น
โดยการปรับลดต้นทุนดังกล่าวให้ต่ำลง เน้นการจ้างงานจากบุคคลภายนอก
เพราะเมื่อเกิดอุทกภัยขึ้นอีก บริษัทสามารถลดความสูญเสียในเบื้องต้นให้น้อยลงได้
ซึ่งจะเป็นการลดค่าใช้จ่ายที่บริษัทต้องแบกรับภาระได้

-   ความเสี่ยงจากอัตราดอกเบี้ยและอัตราแลกเปลี่ยนเงินตราต่างประเทศ

การดำเนินธุรกิจของบริษัทมีรายได้และค่าใช้จ่ายส่วนใหญ่อยู่ในรูปเงินบาท
มีเพียงบางส่วนเท่านั้นที่อยู่ในรูปเงินตราต่างประเทศ
ซึ่งส่วนใหญ่เป็นรายได้และค่าใช้จ่ายในส่วนของการให้บริการสัญญาณคลื่นความถี่ ที่ผ่านมา
บริษัทไม่ใช้ตราสารอนุพันธ์ทางการเงินใด ๆ
เนื่องจากจำนวนเงินและธุรกรรมของบริษัทมีปริมาณที่ไม่สูง
และอีกทั้งค่าเงินบาทไม่ได้มีความผันผวนมากนั้นในช่วงระยะเวลาที่ผ่านมา อย่างไรก็ตาม
บริษัทตระหนักถึงความสำคัญในการใช้เครื่องมือในการป้องกันความเสี่ยงทางการเงิน
และจะเลือกใช้ก็ต่อเมื่อเห็นว่าบริษัทอยู่ในสถานการณ์ที่ไม่เป็นผลดีต่อการดำเนินธุรกิจ

ในส่วนของอัตราดอกเบี้ย
ถือว่ามีความเสี่ยงต่อบริษัทไม่มากเนื่องจากบริษัทไม่ได้มีการกู้ยืมเงินจากสถาบันการเงินในระยะยาว
จะมีส่วนการกู้ยืมระยะสั้นจากสถาบันการเงิน และบุคคลภายนอกบ้างแต่ก็อยู่ในอัตราที่ไม่มากนัก
และเนื่องจากเป็นการกู้ยืมเงินในระยะสั้น
ทำให้อัตราดอกเบี้ยที่สูงไม่ได้ส่งผลกระทบมากนักเมื่อเปรียบเทียบกับจำนวนเงินที่จะต้องใช้เป็นทุนหมุนเวียนสำหรับการดำเนินธุรกิจ

-   ความเสี่ยงทางด้านสังคม

ปัจจุบันสังคมมีการเปลี่ยนแปลงอย่างรวดเร็ว
ทำให้เกิดความเสี่ยงในการเข้าใจและเข้าถึงความต้องการของลูกค้าโดยเฉพาะการที่สินค้าส่วนใหญ่ของบริษัท
ที่ถือว่าเป็นธุรกิจหลักนั้น เช่น การผลิตรายการโทรทัศน์
มีความจำเป็นที่จะต้องเข้าใจกลุ่มลูกค้าให้ได้มากที่สุดเพื่อตอบสนองความต้องการของลูกค้าได้อย่างถูกต้อง
จากที่กล่าวมาแสดงให้เห็นถึงความเสี่ยงด้านสังคมในการใช้ชีวิตที่เปลี่ยนไปของคนไทยในปัจจุบัน
ทำให้บริษัทตระหนักถึงปัญหาที่เกิดขึ้น
ดังนั้นการลดความเสี่ยงดังกล่าวคือการหาบุคลากรที่มีความเชี่ยวชาญ
เข้าใจและสามารถเข้าถึงความต้องการของลูกค้าในเรื่องต่าง ๆ
เพื่อให้เข้ามาช่วยในการลดความเสี่ยงจากการเปลี่ยนแปลงของสังคมไทยต่อไป

-   การแข่งขันภาวะทางด้านการตลาด

ภาวะทางด้านการตลาดในปัจจุบันกำลังอยู่ในช่วงที่เกิดการแข่งขันกันสูง และเพิ่มขึ้นอย่างต่อเนื่อง
โดยเฉพาะ สื่อทางด้านโทรทัศน์ดาวเทียม ถือได้ว่าเป็นสื่อใหม่ที่เป็นที่ต้องการของตลาด
และกำลังได้รับความนิยมอย่างสูง ซึ่งบริษัทเองก็มีส่วนแบ่งในทางการตลาดนี้อยู่ด้วย
ทั้งนี้เมื่อภาวะทางการตลาดเติบโตขึ้นอย่างต่อเนื่อง
จำนวนผู้ประกอบการที่สนใจเข้ามาประกอบธุรกิจด้านนี้ก็เพิ่มตามขึ้นตามลำดับเช่นกัน
ทำให้การแข่งขันในตลาดเพิ่มขึ้นตามไปด้วย ความเสี่ยงในการลงทุนของบริษัท
ในขณะที่ภาวะการแข่งขันในตลาดมีการแข่งขันสูง และเพิ่มมากขึ้น จึงทำให้บริษัทมีโอกาสที่จะขาดทุน
แต่อย่างไรก็ตามบริษัทมีแนวทางลดความเสี่ยง กล่าวคือ
เนื่องจากบริษัทประกอบธุรกิจในด้านนี้มายาวนาน มีทั้งความรู้ ความสามารถที่จะนำเสนอสื่อต่าง ๆ
ได้อย่างต่อเนื่อง จึงถือว่าบริษัทมีจุดแข็งที่ได้เปรียบกว่าผู้ประกอบการรายอื่น ๆ
ที่กำลังจะเข้ามาประกอบธุรกิจในด้านนี้
รวมทั้งบริษัทมีแนวทางการปรับต้นทุนเพื่อให้ต่ำกว่าผู้ประกอบการรายอื่น
ๆและบริษัทยังมีความพร้อมในด้านของอุปกรณ์ที่ทันสมัยและบุคลากรที่มีคุณภาพ ดังนั้น
บริษัทจึงเน้นที่จะใช้จุดแข็งดังกล่าว เพื่อลดความเสี่ยงในการแข่งขันในทางด้านการตลาดลง

-   ความเสี่ยงทางด้านเศรษฐกิจ

เนื่องจากภาวะเศรษฐกิจในปัจจุบัน ได้รับผลกระทบมาจากปัจจัยในหลาย ๆ ด้านด้วยกันไม่ว่าจะเป็น
จากภัยธรรมชาติ อัตราค่าครองชีพที่เพิ่มขึ้น และรวมทั้งปัจจัยทั้งภายใน และภายนอกประเทศ
ซึ่งในรอบปีที่ผ่านมา ปัจจัยหลักที่ทำให้เกิดความเสี่ยงทางด้านเศรษฐกิจ คือ
ปัจจัยที่เกิดจากภัยธรรมชาติ ซึ่งเป็นผลกระทบโดยตรง
โดยเฉพาะรายได้ที่ได้รับจากคู่ค้าโดยตรงที่ลดน้อยลงอย่างเห็นได้ชัด
ซึ่งบริษัทมีแนวทางลดความเสี่ยงในด้านนี้ คือการเน้นการทำธุรกิจแบบธุรกิจด้วยกันเองมากขึ้น
ซึ่งการดำเนินธุรกิจในรูปแบบนี้แม้จะมีรายได้ที่ลดลง แต่จะมีความแน่นอนในด้านของรายได้มากขึ้น

ปัจจัยความเสี่ยงจากภายใน

-   ความเสี่ยงจากการบริหารจัดการ

ด้วยประเภทธุรกิจที่บริษัทดำเนินการอยู่
มีความเปลี่ยนแปลงของรูปแบบทางโครงสร้างธุรกิจตลอดเวลา
ทำให้รูปแบบการบริหารจัดการมีความจำเป็นที่จะต้องเปลี่ยนแปลงตามไปด้วย
จึงทำให้ความเข้าใจในโครงสร้างองค์กรและการติดต่อสื่อสารภายในองค์กรมีความเสี่ยงที่จะมีปัญหาภายใน
ทั้งนี้แนวทางที่บริษัทวางไว้เพื่อการแก้ไขปัญหาดังกล่าวในอนาคตคือการปฏิบัติงานแบบหน่วยธุรกิจย่อย
เพื่อให้เกิดความอิสระในการปฏิบัติงานและเกิดความคล่องตัวในการปฏิบัติงานเพิ่มมากขึ้น

-   ความเสี่ยงด้านบุคลากร

ด้วยการดำเนินธุรกิจของบริษัท ต้องอาศัยบุคลากรที่มีความรู้
และความสามารถโดยเฉพาะเนื่องจากเป็นการผลิตผลงานที่มีลักษณะสร้างสรรค์
และรวมถึงงานในหลายส่วนต้องอาศัยประสบการณ์ในการแก้ไขปัญหา
จึงทำให้ที่ผ่านมาบริษัทมีความจำเป็นที่จะต้องใช้ต้นทุนทางการเงินเพื่อสร้างแรงจูงใจให้กับพนักงาน
แต่ด้วยตลาดของสื่อโทรทัศน์ดาวเทียมกำลังเติบโต และได้รับความนิยมจากผู้ประกอบการรายอื่น ๆ
มากขึ้นนั้น ทำให้ผู้ประกอบการรายใหญ่ ๆ
ที่มีต้นทุนทางการเงินที่สูงให้ความสนใจและมีการดึงตัวบุคคลากรที่มีความสามารถเข้าไปร่วมงานด้วย
จึงทำให้บริษัทยิ่งมีความเสี่ยงเพิ่มมากขึ้นในการขาดบุคลากรที่มีความสามารถในการปฏิบัติงาน
และหากบริษัทจะใช้แนวทางในการลดความเสียงสู้ด้วยการเพิ่มต้นทุนทางการเงินเพื่อใช้ในการจูงใจบุคคลากรเหล่านั้นไว้ก็จะมีความเสี่ยงเพิ่มมากขึ้นในการขาดทุนจากต้นทุนทางด้านบุคลากร
ดังนั้นแนวทางในการปรับลดความเสี่ยงด้านนี้จึงไม่ใช่การเพิ่มต้นทุนทางการเงินให้ดังเช่นที่ผ่านมา
แต่จะใช้วิธีการว่าจ้างงานจากบุคคล นิติบุคคลภายนอก และทั้งนี้บริษัทไม่ได้ใช้ว่าจ้างบุคคล
หรือนิติบุคคลดังกล่าวตลอดเวลา การว่าจ้างเป็นครั้งคราว จึงสามารถลดต้นทุนได้มากกว่า
และการควบคุมคุณภาพจะทำได้ง่ายกว่า
รวมทั้งการวางแผนงานในอนาคตที่จะลดการใช้ความสามารถส่วนบุคคลลงแต่จะเน้นการปฏิบัติงานเพื่อให้เกิดระบบเพิ่มมากขึ้น

-   ความเสี่ยงด้านปัญหาสถาพคล่อง

ที่ผ่านมาด้วยการที่บริษัทมีความจำเป็นที่จะต้องใช้เงินสดในการซื้อหรือได้มาซึ่งทรัพย์สินและลิขสิทธิ์ต่าง
ๆ ตลอดจนถึงการใช้เงินลงทุนในการชำระเป็นค่าเช่าพื้นที่ของบริษัทและค่าก่อสร้างอื่น ๆ
ซึ่งต้องชำระล่วงหน้า แต่ในส่วนรายได้กลับต้องแบกภาระในการให้เครดิตแก่ลูกหนี้
ทั้งนี้ทำให้บริษัทมีความจำเป็นที่จะต้องใช้เงินทุนหมุนเวียนสูง
ซึ่งส่งผลกระทบโดยตรงต่อสภาพคล่องทางการเงิน
จึงทำให้บริษัทมีความเสี่ยงอย่างมากในการขาดเงินทุนหมุนเวียน
ดังนั้นจากที่กล่าวมาแนวทางในการแก้ไข แบ่งออกเป็น 2 แนวทางด้วยกัน ดังนี้

แนวทางแรก คือ การเพิ่มทุนจดทะเบียนเพื่อระดมทุนเข้ามาเสริมสภาพคล่องทางการเงิน
และเพื่อใช้เป็นเงินลงทุนใหม่ๆ สำหรับค่าเช่าพื้นที่ของบริษัทและค่าก่อสร้างอื่น ๆ
ซึ่งต้องชำระล่วงหน้า

แนวทางที่สอง คือ การการปรับรูปแบบธุรกิจให้เน้นการเก็บเงินล่วงหน้าก่อนการให้บริการ
และเน้นการทำธุรกิจแบบธุรกิจด้วยกันเองมากขึ้น มากกว่าการทำกับคู่ค้ารายย่อย